མཛད་སྒོའི་ཐོག་མར་སློབ་ཕྲུག་རྣམས་ཀྱིས་རུ་སྒྲིག་དང་བོད་རྒྱལ་ཁབ་ཀྱི་ཆེད་དུ་གཅེས་པའི་ལུས་སྲོག་བློས་གཏོང་གནང་མཁན་རྣམས་ལ་རྗེས་དྲན་གུས་འདུད་དང་ཧིན་བོད་གཉིས་ཀྱི་རྒྱལ་གླུ་བླངས་གྲུབ་མཚམས་སུ།བོད་ཁྱིམ་སྤྱི་ཁྱབ་འགན་འཛིན་ཐུབ་བསྟན་རྡོ་རྗེས་ལས་བསྡོམས་སྙན་སྒྲོན་ཞུས་སོང་ཞིང་།སྐབས་དེར་ཁོང་གིས་ད་ལྟའི་ཆར་བོད་ཁྱིམ་གྱི་གསོ་སྐྱོང་འོག་གཞི་རིམ་སློབ་མ་དང་།མཐོ་རིམ་སློབ་མ་སོགས་ཁྱོན་སློབ་མ་༡༠༩༤༤ཡོད་པ་དང་།འདས་པའི་ལོ་གཅིག་གི་རིང་ལ་སློབ་མ་༡༠༩༣གསར་དུ་སློབ་འཇུག་བྱས་ཡོད་པ།སློབ་གྲྭ་ནས་ཕྱིར་ཐོན་མཁན་༡༠༤༣བྱུང་བའི་ཁོངས་ནས་འཛིན་གྲྭ་༡༢ཐོན་མཁན་༥༦༦དང་།ཕྱི་རྒྱལ་ཡུལ་གྲུ་ཁག་དང་།བོད་ལ་ལོག་མཁན།དགོན་སྡེ་ཁག་ལ་ཞུགས་མཁན་༤༧༧བྱུང་ཡོད་འདུགད་ལྟའི་ཆར་བོད་ཁྱིམ་ཁག་ནང་ཁྱོན་ལས་བྱེད་༡༢༩༨དང་།དེའི་ནང་ནས་གཏན་འཇགས་ལས་བྱེད་༡༠༨༥དང་ཆོད་གན་ལས་བྱེད་༢༤༣ཡོད་འདུགའདས་མ་ཐག་པའི་ལོ་གཅིག་ནང་ལས་བྱེད་༥༢གསར་དུ་བསྐོ་བཞག་བྱས་ཡོད་པ་དང་།ལས་བྱེད་རྩ་དགོངས་ཞུ་མཁན་༩༨དང་བགྲེས་ཡོལ་ལ་ཕེབས་མཁན་༡༥།འདས་གྲོངས་སུ་གྱུར་པ་༣བཅས་བྱུང་ཡོད་འདུགགཞན་ཡང་ཁོང་གིས་འདས་པའི་ལོ་གཅིག་ནང་དུ་བོད་ཁྱིམ་འཛིན་རིམ་བཅུ་གཉིས་སློབ་ཁག་ནས་སེ་ལ་ཀུ་དང་སུ་ཇཱ།བྷེལ་ཀོབ་བོད་ཁྱིམ་གསུམ་གྱི་རྒྱུགས་འཕྲོད་བརྒྱ་ཆ་༡༠༠སོན་ཡོད་པ་དང་།སློབ་མ་ཁག་ཅིག་ལ་དགའ་ལྡན་ཕོ་བྲང་གི་གཟེངས་རྟགས་ཐོབ་ཡོད་སྐོར།རྒྱུན་དུ་རིགས་ལམ་སྦྱོང་བརྡར་དང་།ཆོས་ལུགས་ལ་མ་བརྟེན་པའི་བཟང་སྤྱོད་ཀྱི་ལས་འགུལ།ཟུར་སྦྱོང་རིག་གནས་སོགས་ཤེས་ཡོན་སློབ་གསོའི་ལས་དོན་གྱི་སྐོར་ལ་འབད་མུས་ཡིན་སྐོར་སོགས་གསུངས་སོང་།